dh-unibe/image-text_koenigsfelden-charters-post-1500 huggingface dataset:
Königsf. 911
Staatsarchiv
AARGAU
Staatsarchiv
AARGAU
Wir, Kathrina gebornne Truchsaͤssinn von Waldtpurg,
aͤpptissinn, unnd gmein convēt froͧwenn des gotzhusz Küngsfeldenn, ✳ thùn kunnd unnd bekennend unnsz mit disem
brieff, ✳ das wir dem wirdig₎, ✳ unnserm andächtignn̄
hernn̄ Heinrichnn̄ Küssennberger von Clingnͧow, yetz unseˀm
lütpriester zü Togrēnn, ✳ usz guͤttm̄ gunst unnd willen̄
unnd sundrer fründtschafft, ✳ so er unns daͧrgaͤgenn
erzoͤugt unnd bewist, ✳ der màussenn, ✳ das wir inne,
sines erbs, ✳ so unns nàch sinem toͧd, ✳ ob das uff
bemàldtter unnser pfruͤnd bschaͤch, ✳ geledigt ✳ unnd gesichert
habennd ✳ als harnàch stàtt: ✳ dem ist also,
das unns sine erbenn ✳ umb̄ sölich erbrächt ✳ von
sinem verlauffnen guͦtt, ✳ so dasz zuͦ val kumpt, ✳ wie
obstàtt, ✳ also bar sonnd usszrichtenn ✳ unnd gaͤbenn
sächs Rinisch guldinn. ✳ unnd so das also beschicht
vor ✳ unnd e, sonnd sy ouch nitt geledigt heissen un̄
sin, dann sollenn unnd mognn̄ sy ✳ mit sinē verlauffnn̄ guͤtt, ligenndm̄ ✳ unnd varendm̄, ✳ unnserthalb
hanndlenn, ✳ thuͤn ✳ unnd laussenn ✳ als mit dem irnn̄
vō unns unnd unnsrnn̄ nàchkomē inallwaͤg unghindˀt,
dann wir sy fürhin ganntz quitt unnd ledig sagennd
sölichs erbs halb. ✳ ob ouch der gemeldt her einē
anndrenn priester unnd vicaryn an sin statt uff die
pfründ wurd setzn̄n ✳ unnd der selb uff der pfründ voˀgemeldttm̄ herrnn̄ ✳ wurd abgànn, ✳ dem selbenn sol
ouch gonndt ✳ unnd zü glaussenn sin, ✳ sinē erbval mit
sächs Rinischnn̄ guldinen ze loͤsenn, ✳ wie im, ✳ unnd
fürer nàch hrnn̄ Heinrichs tòd nitt ✳ nàch annders
dheinē ouch ✳ dann sinem verwaͤser dàmit unnsre
privilegia priester zeerbenn, ✳ by ✳ irn̄n krefftenn
belibnn̄. darwider unnd gaͤgenn hab
ich, bemeldtteˀ her Heinrich Küssennberger, ✳ minenn
g₎ froͧwenn frygg ✳ unnd ganntz unzwungēlich vergondt,
zuͦ gsagt ✳ unnd nàchglaussnn̄ min läbenn lanng
unnd die wil ich die pfründ besitz ✳ unnd in minē
namen besitznn̄ lausz, ✳ die novalia, zuͦ tuͤtsch
nüw uffbrüch genampt, ✳ wo die bishar gmacht unnd
uff gbrochenn sinnd, in hochwäldnn̄ oder saust, ✳ oder in künfftigm̄ uffbrochenn werdenn, ✳ die niemmer ✳ ze ervordrēn,
zenämmē, ✳ ze nimē ✳ nàch mich dero nützit annämmē,
sunders dero gannz geruͤwigt ✳ unnd mine g₎ froͧwn̄
guͤttlich by denenn belibnn̄ laussenn, ✳ unersuͤcht ob ich
schònn dero raͤcht haͤtty. ✳ so wil ich mich soͤlicheˀ
vordrūng ✳ unnd anspräch ganntz verzigenn haben̄,
alles uffrecht ✳ unnd in erberlichnn̄ guͤttn̄n trùwnn̄ ꝫcꝭ.
in glicher gstaltt sol sich min veˀwaͤser, ✳ wie ich, ✳ der
nüwnn̄ uffbrüchnn̄ halb, ✳ wie obstàtt, ✳ ouch grüwigt
unnd in allem dem, wie hie vergriffnn̄ ist, das
gotzhusz Küngsfeldnn̄ ✳ ganntz fuͤr befolchnn̄ ✳ unnd
unersücht halttnn̄ ✳ unnd minē verschribnn̄ unnd zuͦ ✳ ✳
sagenn mit mir geläbenn anͧ alle gwerd. ✳ unnd als
dann ich, gemeldttē her Heinrich, mich etlichˀ klag ✳ gäg₎
gemeldttnn̄ minē g₎ froͧwnn̄ hab laussenn mercknn̄
miner pfründ nutzung halb, ✳ das mir darmm̄ nit wol
wüssend sye, ✳ was ✳ unnd wievil die ertrage, ✳ es sye
des corpus oder anndrer zuͦvaͤllnn̄ halb, ✳ dann mich
bedunck, sölichm̄ etwas abganngs unnd mindrūg erwachsenn welle, ✳ mitt fruͤndtlichˀ bitt an ir gnàd
begärennd, ✳ mich soͤlicher pfruͤnd nutzūg, ✳ sowit die
sölichs ein wüssenn mag habenn, zuͤ bericht₎, damit
die gezognn̄ ✳ unnd nit zuͤ mindrung ✳ oder abgang
gebraͧcht werd. ✳ unnd so ich nàch minē begaͤrnn
von minē g₎ froͧwnn̄ des bericht werd, soͤlle daͧrinn
an mir nuͤtzit erwinnd₎, ✳ zemerē ✳ unnd bessernn̄, das
irn̄n gnͧadnn̄ ✳ unnd der pfründ züstannd ꝫcꝭ.
also naͧch vil um̄bstaͤnndigˀ ✳ red, ✳ in ✳ unnd wideˀred
sinnd wir soͤlicher misverständtnus zuͤ gütteˀ, fründtlicheˀ
underrichtung gägenn ein anndrēn kommē mit erscheinūg des, ✳ so minē obbmeldttnn̄ gnädig₎ froͧwn̄
irs järignn̄ ✳ uszgäbennd₎ corpꝰ halb gebürtt zegäbnn̄:
namlich die altt tage, so vor alwaͤgen und
jedem lütpriesteˀ ✳ gäb̄nn ✳ unnd uszgricht ist wordnn̄,
dàrby sol unnd wil ichs ouch billich laussenn belibnn̄,
an witter inzug unnd ersuͤchenn. ✳ die anndren̄
nutzūg, ✳ namlich die minut, ✳ der klein zaͤchennd
genampt, ✳ mit allnn̄ anndrē zuͤvaͤllnn̄ ✳ zuͦ Togrenn
im dorff ✳ unnd bann ✳ unnd an andren ennden der
kilchoͤry ✳ oder baͤnnē, ✳ wie die einem yedenn lütpriester vō alttem har gehoͤrtt hannd ✳ unnd zü ghoͤrend,
die sol ✳ unnd wil ich ouch nit laussnn̄ verschinnē durch
min sumnus, ✳ sunders die mit güttm̄ flisz handthabenn, ✳ nàch minē veˀmognn̄ bessernn ✳ unnd nit
schwechrenn. ✳ unnd dàrinn die obbemeldttnn̄
min gnaͤdig froͧwnn̄, aͤpptissinn unnd convēt zuͤ Küngsfeldenn, ganntz unersücht laussenn, ✳ die wil doch mir
soͤlichs ze ervordrenn unnd ze hanndt habnn̄ zuͤstàtt ✳ ꝫcꝭ.
unnd des alles ✳ zuͤ wàrem unnd vestem urkünd
unnd gloͧplichm̄ bestannd ✳ diser unnser abredung, so
sinnd harum̄b zwēn brieff mit glichenn worttn̄
beschribenn ✳ unnd von unnsrer gotzhusz wägnn̄
mit unnser apptyg des glichenn von min, hrrn̄
Heinrichs Küssennbergers, bitt waͤgnn̄ mich
alles des, wie obstàtt, zebesagnn̄ mit des fromē,
wysenn Rüdolffenn Aͧttenrieds, genam̄pt Vogtt,
schult̄s zuͤ Waltzhuͤtt, uffgricht ✳ unnd eygnē
siglenn verwardt, gaͤbenn ✳ uff Gally abbatis,
anno dn̄i xv ͨ ✳ nonodecimo.
Togrnn̄ pʼvio
vō wägnn̄ sines
erbs ✳ unnd deˀ nüw̄n
ufbrüchnn̄ halb ✳
Toger̄n
✳
nùw gerùtt
pfarrer
K
R vid
18
Staatsarchiv
AARGAU